LOXLEY พุ่งซีลลิ่ง! ขานรับรัฐเล็งทบทวนเปิดขายหวยออนไลน์ หลังโควิด-19 ระบาดหนัก
LOXLEY พุ่งซีลลิ่ง! ขานรับรัฐเล็งทบทวนเปิดขายหวยออนไลน์ หลังโควิด-19 ระบาดหนัก ล่าสุดอยู่ที่ 0.89 บาท บวก 0.11 บาท หรือ 14.10% มูลค่าซื้อขาย 4.93 ล้านบาท
LOXLEY พุ่งซีลลิ่ง! ขานรับรัฐเล็งทบทวนเปิดขายหวยออนไลน์ หลังโควิด-19 ระบาดหนัก ล่าสุดอยู่ที่ 0.89 บาท บวก 0.11 บาท หรือ 14.10% มูลค่าซื้อขาย 4.93 ล้านบาท
26 มี.ค. 2563

ผู้สื่อข่าวรายงานว่า ราคาหุ้น บริษัท ล็อกซเล่ย์ จำกัด (มหาชน) หรือ LOXLEY ล่าสุด ณ เวลา 10.47 น. อยู่ที่ 0.89 บาท บวก 0.11 บาท หรือ 14.10% สูงสุดที่ 0.89 บาท ต่ำสุดที่ 0.80 บาท ด้วยมูลค่าซื้อขาย 4.93 ล้านบาท

โดย นายพชร อนันตศิลป์ ประธานกรรมการสลากกินแบ่งรัฐบาล เปิดเผยว่า คณะกรรมการได้มอบให้สำนักงานสลากกินแบ่งรัฐบาล ไปทบทวนให้มีรูปแบบการออกสลากที่เป็นการลดความเสี่ยงหลังมีการแพร่ระบาดของไวรัสโควิด-19 เพื่อให้กิจการของสำนักงานฯ สามารถดำเนินการต่อไปได้อย่างต่อเนื่อง โดยควรเปลี่ยนมาจำหน่ายด้วยช่องแบบออนไลน์
ทั้งนี้ ต้องไม่กระทบผู้ขายทั้งหมด โดยให้สำนักงานฯ ไปศึกษา เพราะหากไวรัสโควิด-19 ยาวนานเกินกว่า 1-2  เดือนอย่างที่คาดการณ์ ก็อาจจะทำให้สำนักงานสลากฯ ไม่สามารถดำเนินงานตามวัตถุประสงค์ได้